Súradnice: 13°44′17″J 172°13′18″Z﻿ / ﻿13,73807820°J 172,22165380°Z﻿ / -13.73807820; -172.22165380

**Salelologa** je mesto na ostrove Savai’i v Samoe. Nachádza sa na juhovýchode ostrova. Patrí pod volebný obvod *Fa'asalele'aga I*, ktorý je súčasťou okresu Fa’asaleleaga. Je hlavnou vstupnou bránou na ostrov Savai’i, keďže tu kotví najviac trajektov z ostrova Upolu. Mesto tiež slúži ako centrum pre nakupovanie, trh, politické záležitosti, remeslá a umenie. Mesto Salelologa sa skladá z viacerých dedinských častí.

Geografia
---------

Dedina sa nachádza na juhovýchodnom pobreží ostrova Savai’i. Na sever od dediny sa nachádza dedina Salelevalu.

Populácia
---------

Má okolo (*cca*.) 8 000 obyvateľov.

Mesto
-----

Mesto sa skladá z jednej hlavnej nákupnej a priemyselnej ulice. Mestský trh, ktorý je takmer najväčší v celej Samoe, sa nachádza pri pobrežnom móle. Trh je otvorený šesť dní v týždni, od pondelka do soboty. V nedeľu je vždy takmer všetko zatvorené, až na niektoré malé obchodíky.

Tiež sa tu nachádzajú veľkoobchody, supermarkety, čerpacie stanice, pekárne, hotely, penzióny, ale aj ekonomické a občianske spoločnosti, ako napríklad banky, zmenárne, či prístup na internet. 

### Verejná knižnica

V meste, veľmi blízko trhu na nachádza Verejná knižnica Savai’i. Ide o jedinú pobočku Národnej knižnice Samoa.

Doprava
-------

Okrem ľudí, ktorí tu bývajú sa tu pohybuje veľa návštevníkov a ľudí, ktorí tu prichádzajú obchodovať alebo nakupovať.

### Trajektová doprava

Mestský prístav je najväčší a najfrekventovanejší prístav na ostrove. Z prístavu premávajú trajekty, ale aj osobné lode a lode špecializované na prevoz ľudí. Trajekty, ktoré často prevážajú aj autobusy a autá sú riadené vládou štátu a prevážajú sedem dní v týždni približne každé dve hodiny. 
Cesta medzi tzv. „kontaktnými" mestami (Salelologa - Savai’i, Mulifanua - Upolu) trvá približne 90 minút. Pri prechode je možné pozorovať ostrovy v prielive Apolima, a to ostrov Manono, Apolima a neobývaný ostrov Nu’ulopa.

### Letecká doprava

Asi 10 minút južne od mesta sa nachádza letecká dráha - letisko Maota. Je to asi najväčšie letisko ostrova Savai’i. Väčšina letov sa uskutočňuje medzi letiskom Faleolo, ale existujú spoje aj s ostatnými letiskami.

### Miestna doprava

V meste sú k dispozícií autobusové linky, taxíky a prenájom automobilov. Autobusové linky väčšinou prechádzajú hlavnou ulicou a sú načasované tak, aby kompenzovali s odchodmi lietadiel a trajektov. V meste ale neexistujú „autobusové zástavky". Ľudia proste zastavia na okraji cesty a gestom alebo signálom upozornia vodiča autobusu, aby zastavil.

Referencie
----------

1. ↑  Územné volebné obvody - Zákon z roku 1963 (po anglicky)

Pozri aj
--------

Zoznam samojských miest, obcí

| * z
* d
* u
Samoa Okres Fa’asaleleaga - Itūmālō |
| --- |
| **Administratívne centrum: Safotulafai       Mesto: Salelologa** |
| Dediny | 
* Falefia
* Fogapoa
* Lalomalava
* Lano
* Asaga
* Pu'apu'a
* Sa'asa'ai
* Saipipi
* Salelavalu Tai
* Salelavalu Uta
* Sapapali'i
* Sapulu
* Tino i Iva
* Tuasivi
* Vaiafai
* Vaimaga

 |  |
| Zaujímavosti | 
* Letisko Maota
* Okresná nemocnica: Tuasivi

 |
| Pozoruhodné osoby | 
* Lauaki Namulauulu Mamoe
* Malietoa

 |
| Školstvo a vzdelávanie | 
* Zoznam škôl na Savai’i
* Verejná knižnica Savai’i

 |
| Ochrana a životné prostredie | 
* Samojský dažďový prales
* Chránené dažďové lesy Tafua
* Zoznam rastlín na Samoe
* Zoznam vtákov na Samoe
* Zoznam cicavcov na Samoe
* Zoznam chránených území na Samoe

 |
| Volebné obvody | 
* *Fa'asalele'aga I*
* *Fa'asalele'aga II*
* *Fa'asalele'aga III*
* *Fa'asalele'aga IV*

 |